Kommissionens forordning (EF) nr. 353/2002

af 25. februar 2002

om fastsættelse af visse vejledende mængder og af individuelle lofter for udstedelsen af licenser for indførsel af bananer til Fællesskabet i andet kvartal af 2002 i forbindelse med toldkontingenterne

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer(1), senest ændret ved forordning (EF) nr. 2587/2001(2), særlig artikel 20, og

ud fra følgende betragtninger:

(1) I henhold til artikel 14, stk. 1, i Kommissionens forordning (EF) nr. 896/2001 af 7. maj 2001 om gennemførelsesbestemmelser til Rådets forordning (EØF) nr. 404/93 for så vidt angår ordningen for indførsel af bananer til EF(3), senest ændret ved forordning (EF) nr. 349/2002(4), kan der fastsættes en vejledende mængde, som udtrykkes ved en fast procentdel af de mængder, der er disponible for hvert af toldkontingenterne, for udstedelsen af importlicenser for hvert af de første tre kvartaler i året.

(2) Oplysningerne om dels de mængder bananer, der blev afsat i Fællesskabet i 2001, navnlig de faktiske indførsler i andet kvartal, dels den forventede forsyning og det forventede forbrug på fællesskabsmarkedet i samme andet kvartal af 2002, medfører, at der bør fastsættes vejledende mængder for A/B- og C-toldkontingenterne med henblik på at sikre en tilfredsstillende forsyning af hele Fællesskabet og den fortsatte handel mellem produktions- og afsætningsleddene.

(3) På basis af samme oplysninger bør der i henhold til artikel 14, stk. 2, i forordning (EF) nr. 896/2001 fastsættes den maksimale mængde, som hver importør kan indgive licensansøgning om for andet kvartal af 2002.

(4) Ved fastsættelsen af mængderne bør der også tages hensyn til den ændring af toldkontingentmængden, der blev fastsat ved artikel 18 i forordning (EØF) nr. 404/93, som ændret ved forordning (EF) nr. 2587/2001, og til den fordeling af C-kontingentmængden mellem traditionelle og ikke-traditionelle importører, der blev fastsat ved artikel 2, stk. 2, i forordning (EF) nr. 896/2001, som ændret ved forordning (EF) nr. 349/2002.

(5) For de ikke-traditionelle importører bør det vejledende loft og maksimumsmængden pr. importør i forbindelse med C-toldkontingentet fastsættes på et sådant niveau, at de kan tilpasse sig den nedsatte kontingentmængde og den nye fordeling mellem kategorier af importører, idet der tages hensyn til den foreløbige fastsættelse for første kvartal, der blev fastsat forordning (EF) nr. 2294/2001(5). For at undgå forstyrrelser af indførslen bør det fastsættes, at licenserne straks udstedes, hvis importøren forelægger en specifik ansøgning herom.

(6) Bestemmelserne i denne forordning bør straks træde i kraft, da de skal anvendes inden begyndelsen af perioden for indgivelse af licensansøgninger for andet kvartal af 2002.

(7) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Bananer -

UDSTEDT FØLGENDE FORORDNING:

Artikel 1

Den vejledende mængde, jf. artikel 14, stk. 1, i forordning (EF) nr. 896/2001, for indførsel af bananer i forbindelse med toldkontingenterne, der er fastsat i artikel 18 i forordning (EØF) nr. 404/93, fastsættes for andet kvartal af 2002 til:

- 29 % af de mængder, der er disponible for traditionelle importører og ikke-traditionelle importører under A- og B-toldkontingenterne

- 28 % af de mængder, der er disponible for traditionelle importører under C-toldkontingentet

- 41 % af de mængder, der er disponible for ikke-traditionelle importører under C-toldkontingentet.

Artikel 2

Den godkendte mængde, jf. artikel 14, stk. 2, i forordning (EF) nr. 896/2001, for indførsel af bananer i forbindelse med de toldkontingenter, der er fastsat i artikel 18 i forordning (EØF) nr. 404/93, fastsættes for andet kvartal af 2002 til:

- 29 % af den referencemængde, der er fastsat i henhold til artikel 4 og 5 i forordning (EF) nr. 896/2001 for traditionelle importører under A- og B-toldkontingenterne

- 29 % af den mængde, der er fastsat i henhold til artikel 9, stk. 3, i forordning (EF) nr. 896/2001 for ikke-traditionelle importører under A- og B-toldkontingenterne

- 28 % af den referencemængde, der er fastsat i henhold til artikel 4 og 5 i forordning (EF) nr. 896/2001 for traditionelle importører under C-toldkontingentet

- 41 % af den mængde, der er fastsat i henhold til artikel 9, stk. 3, i forordning (EF) nr. 896/2001 for ikke-traditionelle importører under C-toldkontingentet.

Artikel 3

Ikke-traditionelle C-importører opnår, hvis de under henvisning til denne artikel 3 ansøger de nationale myndigheder herom, straks og som undtagelse fra artikel 18, stk. 1, i forordning (EF) nr. 896/2001, udstedelse af importlicenser inden for den maksimumsmængde, der er fastsat i artikel 2 i nærværende forordning.

Licenserne er gyldige i en periode, der fastlægges i henhold til artikel 18, stk. 2, i forordning (EF) nr. 896/2001.

Således udstedte licenser, der anvendes i løbet af marts, afskrives på andet kvartal af 2002.

Artikel 4

Denne forordning træder i kraft den 26. februar 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. februar 2002.

På Kommissionens vegne

Franz Fischler

Medlem af Kommissionen

(1) EFT L 47 af 25.2.1993, s. 1.

(2) EFT L 345 af 29.12.2001, s. 13.

(3) EFT L 126 af 8.5.2001, s. 6.

(4) Se side 17 i denne Tidende.

(5) EFT L 308 af 27.11.2001, s. 5.